ddrg/super_eurlex huggingface dataset:
Komission asetus (EY) N:o 2327/2002, annettu 23 päivänä joulukuuta 2002, Tanskan lipun alla purjehtivien alusten seitin kalastuksen lopettamisesta



Virallinen lehti nro L 349 , 24/12/2002 s. 0012 - 0012



Komission asetus (EY) N:o 2327/2002, annettu 23 päivänä joulukuuta 2002, Tanskan lipun alla purjehtivien alusten seitin kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) N:o 2846/98(2), ja erityisesti sen 21 artiklan 3 kohdan, sekä katsoo seuraavaa: (1) Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2002 18 päivänä joulukuuta 2001 annetussa neuvoston asetuksessa (EY) N:o 2555/2001(3), sellaisena kuin se on viimeksi muutettuna asetuksella (EY) N:o 2256/2002(4), säädetään seitikiintiöistä vuodeksi 2002. (2) Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä. (3) Komissiolle toimitettujen tietojen mukaan Tanskan lipun alla purjehtivien tai Tanskassa rekisteröityjen alusten seitisaaliit ICES-alueen II a (EU:n vesialue), Skagerrakin ja Kattegatin, ICES-alueiden III b, c, ja d (EU:n vesialueet) ja Pohjanmeren vesillä ovat täyttäneet vuodeksi 2002 myönnetyn kiintiön. Tanska on kieltänyt tämän kannan kalastuksen 10 päivästä joulukuuta 2002. Tämän vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Tanskan lipun alla purjehtivien tai Tanskassa rekisteröityjen alusten seitisaaliit ICES-alueen II a (EY:n vesialue), Skagerrakin ja Kattegatin, ICES-alueiden III b, c ja d (EY:n vesialueet) ja Pohjanmeren vesillä ovat täyttäneet Tanskalle vuodeksi 2002 myönnetyn kiintiön. Kielletään Tanskan lipun alla purjehtivilta tai Tanskassa rekisteröidyiltä aluksilta seitin kalastus ICES-alueen II a (EY:n vesialue), Skagerrakin ja Kattegatin, ICES-alueiden III b, c ja d (EY:n vesialueet) ja Pohjanmeren vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 10 päivästä joulukuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 2002. Komission puolesta Franz Fischler Komission jäsen (1) EYVL L 261, 20.10.1993, s. 1. (2) EYVL L 358, 31.12.1998, s. 5. (3) EYVL L 347, 31.12.2001, s. 1. (4) EYVL L 343, 18.12.2002, s. 19.
Komission asetus (EY) N:o 2354/2002, annettu 20 päivänä joulukuuta 2002, eräille kalastustuotteille kalastusvuodeksi 2002 vahvistettavista viitehinnoista



Virallinen lehti nro L 351 , 28/12/2002 s. 0039 - 0041



Komission asetus (EY) N:o 2354/2002, annettu 20 päivänä joulukuuta 2002, eräille kalastustuotteille kalastusvuodeksi 2002 vahvistettavista viitehinnoista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000(1) ja erityisesti sen 29 artiklan 1 ja 5 kohdan, sekä katsoo seuraavaa: (1) Asetuksessa (EY) N:o 104/2000 säädetään mahdollisuudesta vahvistaa yhteisössä voimassa olevat viitehinnat vuosittain tuoteluokittain niiden tuotteiden osalta, joihin sovelletaan mainitun asetuksen 28 artiklan 1 kohdan mukaisesti tariffien suspendoimista koskevaa järjestelyä. Samasta mahdollisuudesta säädetään niiden tuotteiden osalta, joihin on sovellettava viitehintaa joko WTO:n säännöissä määrättävän tariffien alentamista koskevan järjestelyn tai jonkin muun tullietuusmenettelyn nojalla. (2) Asetuksen (EY) N:o 104/2000 liitteessä I olevassa A ja B kohdassa mainittujen tuotteiden osalta viitehinta on yhtä suuri kuin mainitun asetuksen 20 artiklan 1 kohdan mukaisesti vahvistettu vetäytymishinta. (3) Kyseisten tuotteiden yhteisön vetäytymishinnat kalastusvuodeksi 2003 on vahvistettu komission asetuksessa (EY) N:o 2352/2001(2). (4) Muiden kuin asetuksen (EY) N:o 104/2000 liitteissä I ja II mainittujen tuotteiden osalta viitehinta vahvistetaan erityisesti niiden tullausarvojen painotetun keskiarvon perusteella, jotka on todettu jäsenvaltioiden tuontimarkkinoilla tai tuontisatamissa viitehinnan vahvistamista edeltävien kolmen vuoden aikana. (5) Ei vaikuta tarpeelliselta vahvistaa viitehintoja kaikkien niiden lajien osalta, joita koskevat asetuksen (EY) N:o 104/2000 29 artiklan 1 kohdassa vahvistetut perusteet, erityisesti ei sellaisten lajien osalta, joiden kolmansista maista tulevat vientimäärät ovat vähämerkityksisiä. (6) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 104/2000 29 artiklassa tarkoitettujen kalastustuotteiden viitehinnat kalastusvuodeksi 2003 vahvistetaan tämän asetuksen liitteessä. 2 artikla Tämä asetus tulee voimaan 1 päivänä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 2002. Komission puolesta Franz Fischler Komission jäsen (1) EYVL L 17, 21.1.2000, s. 22. (2) Ks. tämän virallisen lehden sivu 29. LIITE(1) 1. Asetuksen (EY) N:o 104/2000 29 artiklan 3 kohdan a alakohdassa tarkoitettujen tuotteiden viitehinnat >TAULUKON PAIKKA> >TAULUKON PAIKKA> 2. Asetuksen (EY) N:o 104/2000 29 artiklan 3 kohdan d alakohdassa tarkoitettujen tuotteiden viitehinnat >TAULUKON PAIKKA> (1) Kaikkien muiden luokkien, joita ei ole erityisesti mainittu liitteessä olevissa 1 ja 2 kohdissa, ilmoitettava lisäkoodi on "F499: Muut".
Komission asetus (EY) N:o 2381/2002, annettu 30 päivänä joulukuuta 2002, naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta annetun asetuksen (EY) N:o 2342/1999 muuttamisesta



Virallinen lehti nro L 358 , 31/12/2002 s. 0119 - 0119



Komission asetus (EY) N:o 2381/2002, annettu 30 päivänä joulukuuta 2002, naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta annetun asetuksen (EY) N:o 2342/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2), ja erityisesti sen 6 artiklan 7 kohdan ja 10 artiklan 3 kohdan, sekä katsoo seuraavaa: (1) Komission asetuksen (EY) N:o 2342/1999(3), sellaisena kuin se on viimeksi muutettuna asetuksella (EY) N:o 1830/2002(4), 29 a artiklassa otetaan emolehmäpalkkion osalta käyttöön eläinten lukumäärän pyöristämistä koskeva sääntö hiehojen prosentteina ilmaistun vähimmäis- tai enimmäismäärän laskemiseksi. Tämä sääntö on epäsuotuisa sellaisille tuottajille, jotka kuuluvat asetuksen (EY) N:o 1254/1999 10 artiklan säädettyyn järjestelmään vuonna 2003. Jotta varmistetaan kaikkien tuottajien yhtäläinen kohtelu, tämän säännön soveltamista kyseisellä ajanjaksolla olisi tarkennettava hiehojen lukumäärän vahvistamiseksi sellaisissa tapauksissa, joissa palkkiohakemus koskee kahta eläintä. (2) Asetus (EY) N:o 2342/1999 on näin ollen syytä muuttaa. (3) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 2342/1999 29 a artiklaan alakohta seuraavasti:"Poiketen siitä, mitä ensimmäisessä alakohdassa säädetään, ja asetuksen (EY) N:o 1254/1999 10 artiklassa säädetyn järjestelmän soveltamiseksi vuonna 2003 palkkio voidaan myöntää yhdestä hiehosta niissä tapauksissa, joissa palkkiohakemus koskee kahta eläintä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tätä asetusta sovelletaan 1 päivästä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 315, 1.12.2001, s. 29. (3) EYVL L 281, 4.11.1999, s. 30. (4) EYVL L 277, 15.10.2002, s. 15.
Komission asetus (EY) N:o 2333/2002, annettu 23 päivänä joulukuuta 2002, vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun komission asetuksen (EY) N:o 1162/95 hollanninkielisen toisinnon oikaisemisesta



Virallinen lehti nro L 349 , 24/12/2002 s. 0024 - 0024



Komission asetus (EY) N:o 2333/2002, annettu 23 päivänä joulukuuta 2002, vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun komission asetuksen (EY) N:o 1162/95 hollanninkielisen toisinnon oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 9 artiklan 2 kohdan, 12 artiklan 4 kohdan ja 13 artiklan 11 kohdan, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (ETY) N:o 3072/95(3), sellaisena kuin se on viimeksi muutettuna komission asetuksella (EY) N:o 411/2002(4), ja erityisesti sen 11 artiklan 4 kohdan ja 13 artiklan 15 kohdan, sekä katsoo seuraavaa: (1) Komission asetuksen (EY) N:o 1162/95(5), sellaisena kuin se on viimeksi muutettuna asetuksella (EY) N:o 1322/2002(6), liitteessä II olevan B kohdan hollanninkielinen toisinto poikkeaa muista yhteisön virallisilla kielillä laadituista toisinnoista. Sen vuoksi on syytä tehdä tarpeelliset muutokset kyseiseen toisintoon. (2) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Oikaistaan asetuksen (EY) N:o 1162/95 liitteessä II oleva B kohta. Oikaisu koskee ainoastaan hollanninkielistä toisintoa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 2002. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 329, 30.12.1995, s. 18. (4) EYVL L 62, 5.3.2002, s. 27. (5) EYVL L 117, 24.5.1995, s. 2. (6) EYVL L 194, 23.7.2002, s. 22.
Komission asetus (EY) N:o 1938/2002, annettu 30 päivänä lokakuuta 2002, viljan interventiokeskuksista annetun asetuksen (ETY) N:o 2273/93 muuttamisesta



Virallinen lehti nro L 297 , 31/10/2002 s. 0006 - 0006



Komission asetus (EY) N:o 1938/2002, annettu 30 päivänä lokakuuta 2002, viljan interventiokeskuksista annetun asetuksen (ETY) N:o 2273/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 5 artiklan, sekä katsoo seuraavaa: (1) Komission asetuksen (ETY) N:o 2273/93(3), sellaisena kuin se on viimeksi muutettuna asetuksella (EY) N:o 1792/2001(4), liitteessä vahvistetaan interventiokeskukset. Jotkut jäsenvaltiot ovat pyytäneet joitakin näistä keskuksista koskevien muutosten tekemistä. (2) Tästä syystä asetus (ETY) N:o 2273/93 olisi muutettava. (3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2273/93 liite tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä lokakuuta 2002. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 207, 18.8.1993, s. 1. (4) EYVL L 243, 13.9.2001, s. 25. LIITE Muutetaan asetuksen (ETY) N:o 2273/93 liite seuraavasti: 1. Muutetaan kohdassa BUNDESREPUBLIK DEUTSCHLAND-Brandenburg keskuksen "Fürstenwalde-Finow" nimeksi "Fürstenwalde". 2. Korvataan kohdassa UNITED KINGDOM keskus "Locharbriggs" keskuksella "Henstridge".
Komission asetus (EY) N:o 2086/2002, annettu 25 päivänä marraskuuta 2002, neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta



Virallinen lehti nro L 321 , 26/11/2002 s. 0008 - 0008



Komission asetus (EY) N:o 2086/2002, annettu 25 päivänä marraskuuta 2002, neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ja erityisesti sen 53 ja 80 artiklan, sekä katsoo seuraavaa: (1) Komission asetuksessa (EY) N:o 753/2002(3) säädetään, ettei asetusta sovelleta heti sen voimaantulosta vaan 1 päivästä tammikuuta 2003, jotta asianomaisille toimijoille ja hallintotahoille voidaan taata joustava siirtyminen vanhoista säännöksistä, jotka on annettu lukuisilla viinien kuvausta ja tarjontamuotoa koskevilla neuvoston ja komission asetuksilla, uusiin asetuksella (EY) N:o 1493/1999 vahvistettuihin soveltamista koskeviin yksityiskohtaisiin sääntöihin. (2) Jotta toisaalta jäsenvaltioille annettaisiin enemmän aikaa kansallisen lainsäädännön saattamiseksi ajan tasalle, sillä asianomaisten eri viranomaisten on käytävä erinäisiä keskusteluja keskenään ja ammattiryhmien kanssa, ja jottei taloudellisia toimijoita häirittäisi suotta toimenpiteillä, jotka tulevat voimaan 1 päivästä tammikuuta 2003 eli keskellä viinivuotta, ja jotta toisaalta tietyille kolmansille maille voitaisiin toimittaa kyseisen asetuksen säännöksiä koskevat tarvittavat tiedot, asetuksen (EY) N:o 753/2002 soveltamisen alkamisaika olisi siirrettävä seuraavan viinivuoden alkuun. (3) Tästä syystä on syytä muuttaa asetus (EY) N:o 753/2002. (4) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 753/2002 seuraavasti: a) korvataan 47 artiklan 2 kohdan ensimmäisessä alakohdassa ilmaisu "31 päivään joulukuuta 2002" ilmaisulla "31 päivään heinäkuuta 2003"; b) korvataan 49 artiklan toisessa alakohdassa ilmaisu "1 päivästä tammikuuta 2003" ilmaisulla "1 päivästä elokuuta 2003". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä marraskuuta 2002. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 345, 29.12.2001, s. 10. (3) EYVL L 118, 4.5.2002, s. 1.
Komission asetus (EY) N:o 778/2002, annettu 7 päivänä toukokuuta 2002, asetuksen (EY) N:o 1255/1999 soveltamista koskevista yksityiskohtaisista säännöistä eläinten rehuksi tarkoitetun rasvattoman maidon ja rasvattoman maitojauheen tuen ja mainitun rasvattoman maitojauheen myynnin osalta annetun neuvoston asetuksen (EY) N:o 2799/1999 muuttamisesta



Virallinen lehti nro L 123 , 09/05/2002 s. 0030 - 0030



Komission asetus (EY) N:o 778/2002, annettu 7 päivänä toukokuuta 2002, asetuksen (EY) N:o 1255/1999 soveltamista koskevista yksityiskohtaisista säännöistä eläinten rehuksi tarkoitetun rasvattoman maidon ja rasvattoman maitojauheen tuen ja mainitun rasvattoman maitojauheen myynnin osalta annetun neuvoston asetuksen (EY) N:o 2799/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 509/2002(2), ja erityisesti sen 10 ja 15 artiklan, sekä katsoo seuraavaa: (1) Komission asetuksessa (EY) N:o 2799/1999(3), sellaisena kuin se on viimeksi muutettuna asetuksella (EY) N:o 213/2001(4), rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä 26 päivänä heinäkuuta 1979 annettu komission asetus (ETY) N:o 1725/79(5) muotoillaan uudelleen. Asetuksen (ETY) N:o 1725/79 1 artiklan 3 kohdan ja sen soveltamiseen perustuvan käytännön mukaisesti rehuseosten valmistukseen tarkoitetut esiseokset sisältävät rasvatonta maitojauhetta, johon voidaan lisätä yhtä tai useampaa mainitussa kohdassa lueteltua ainetta. Asetuksen (EY) N:o 2799/1999 4 artiklan, jossa säädetään rehuseosten koostumusvaatimukset, tulkintaan liittyvien epäselvyyksien poistamiseksi tämä jäsenvaltioiden käytännöllinen soveltamistapa olisi vahvistettava, ja sen vuoksi mainittua artiklaa olisi selvennettävä taannehtivasti. (2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2799/1999 4 artiklan a alakohta seuraavasti: "a) rasvaton maitojauhe, ja tarvittaessa". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 79, 22.3.2002, s. 15. (3) EYVL L 340, 31.12.1999, s. 3. (4) EYVL L 37, 7.2.2001, s. 1. (5) EYVL L 199, 7.8.1979, s. 1.
Komission asetus (EY) N:o 1272/2002, annettu 12 päivänä heinäkuuta 2002, tiettyjen perustamissopimuksen liitteessä II lueteltujen tuotteiden yhteisestä markkinajärjestelystä annetun neuvoston asetuksen (ETY) N:o 827/68 liitteessä mainittujen joidenkin tuotteiden koodien ja kuvausten mukauttamisesta



Virallinen lehti nro L 184 , 13/07/2002 s. 0007 - 0013



Komission asetus (EY) N:o 1272/2002, annettu 12 päivänä heinäkuuta 2002, tiettyjen perustamissopimuksen liitteessä II lueteltujen tuotteiden yhteisestä markkinajärjestelystä annetun neuvoston asetuksen (ETY) N:o 827/68 liitteessä mainittujen joidenkin tuotteiden koodien ja kuvausten mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79(1), sellaisena kuin se on viimeksi muutettuna asetuksella (EY) N:o 3290/94(2), ja erityisesti sen 2 artiklan 1 kohdan, sekä katsoo seuraavaa: (1) Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(3), sellaisena kuin se on viimeksi muutettuna komission asetuksella (EY) N:o 969/2002(4), liitteessä I on voimassa oleva yhdistetty nimikkeistö. (2) Jotkut neuvoston asetuksen (ETY) N:o 827/68(5), sellaisena kuin se on viimeksi muutettuna asetuksella (EY) N:o 195/96(6), liitteessä olevat koodit ja kuvaukset eivät enää vastaa yhdistetyn nimikkeistön koodeja ja kuvauksia. Tämän vuoksi asetuksen (ETY) N:o 827/68 liite olisi muutettava. Luettavuuden parantamiseksi mainittu asetuksen (ETY) N:o 827/68 liite olisi korvattava uudella, päivitetyllä liitteellä. (3) Tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 827/68 liite tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä heinäkuuta 2002. Komission puolesta Franz Fischler Komission jäsen (1) EYVL L 34, 9.2.1979, s. 2. (2) EYVL L 349, 31.12.1994, s. 105. (3) EYVL L 256, 7.9.1987, s. 1. (4) EYVL L 149, 7.6.2002, s. 20. (5) EYVL L 151, 30.6.1968, s. 16. (6) EYVL L 26, 2.2.1996, s. 13. LIITE "LIITE >TAULUKON PAIKKA>"